Kegiyatan-kegiyatan nglestarekaken Basa Jawi kados kasebut ing nginggil saged dipunwastani namung asipat formalistik. Namung formalipun mawon mekaten, nanging kawontenan ingkang wonten ing madyaning masyarakat, boten kados makaten. Minangka conto, ing dhaerah-dhaerah ingkang ngginakaken Basa Jawi nalika nggelar upacara bendera mengeti tanggap warsanipun sarta nggadhahi "dinten Basa Jawi", cak-cakanipun pamulangan Basa Jawi ing sekolah-sekolah taksih dereng tumata kados dhaerah sanes. Dhaerah-dhaerah wau ugi mboten nyawisaken dana ingkang murwat lumantar APBD kangge mekaraken basa lan budaya Jawi. Conto ingkang sepele mawon, aparating pemeriniah lan tokoh-tokoh masyarakat ing laladan wau taksih awis-awis ingkang langganan ariwarti Basa Jawi.
